Akmeņdārzs

Akmeņdārzs jeb akmensdārzs ir speciāli iekārtots dārzs, kurā augi tiek stādīti saistībā ar akmeņiem, kuri imitē dabisku reljefu un kalnu vidi, lai radītu gan vizuāli interesantu, gan ekoloģiski piemērotu vidi augiem. Akmeņdārzos parasti aug zemāki augi, it īpaši ziemcietes, sīkkrūmi un sīpolaugi, kas labi pielāgojas plānai augsnes kārtai starp akmeņiem. Dārzā augi tiek izvietoti vairākpakāpju terasēs vai uz dažādiem reljefa līmeņiem, radot dziļuma un vizuālā kontrasta efektu. Akmeņdārzs arī paredz dažādus augus dažādās mikrovidēs, piemēram, saulainās vietās, ēnās vai pat purvos, lai nodrošinātu augiem nepieciešamos apstākļus. Parasti akmeņdārzu veido pavasarī, noteikti iztīrot zemi no konkurētspējīgāko daudzgadīgo nezāļu saknēm. Veidojot akmeņdārzu, bieži tiek izmantota mulča no grants vai oļiem, kas aizkavē nezāļu augšanu un palīdz saglabāt mitrumu, reljefa imitācija, kur priekšplānā tiek stādīti lielāki augi, bet aiz tiem – zemāki, radot dabisku perspektīvas efekta iespaidu, vertikāli un horizontāli akcenti, piemēram, nelieli skujeņi vai zemu augošas augu grupas, kas papildina struktūras daudzveidību. Akmeņdārzos var labi audzēt alpīnos jeb kalnu augus, kas biežāk pieraduši pie šādas vides. Visas sezonas garumā krāšņumu var veidot ar dižpulkstenītēm, hostām un gandrenēm. Lielākajai daļai akmeņdārza augu vēlama caurlaidīga, trūdvielām ne pārāk bagāta augsne. Akmeņdārzus iedala dabiskos (ainaviskos) un mākslīgos atkarībā no lietotajiem akmeņiem un to izvietojuma. Mākslīga tipa akmeņdārzā ka akmeņus var lietot arī betona plāksnes vai ķieģeļus. Akmeņdārzi ne tikai rada estētisku vērtību, bet arī palīdz eksperimentēt ar augu audzēšanas apstākļiem un nodrošina stimulējošu vidi apmeklētājiem, piemēram, Nacionālā botāniskā dārza akmeņdārzā, kur aug vairāk nekā 400 dažādas augu sugas. LU Botāniskā dāza alpinārijā aug ap 60 sugu, pie alpinārija pieder arī sausaudžu terases. Akmeņdārzus parasti kombinē ar ūdens elementiem, tādējādi nodrošinot augiem nepieciešamo mitrumu, pat ja tie atrodas saulainās vai siltās vietās. Tos veido gan kā publiskas izstāžu vietās, gan privātos pagalmos, turklāt tie var atveidot dažādus dabas ekosistēmu tipus, piemēram, stepi, mežu vai virsāju. Kopumā akmeņdārzs sapludina ainavu dizaina mākslu ar augu botāniskajām īpašībām, radot krāsainu un strukturāli daudzveidīgu telpu. Lielākos akmeņdārzos var ierīkot strautus ar ūdenskritumiem, takas un kāpnes. Par Akmensdārzu sauc arī brīvdabas tēlniecības telpu Rīgā pie Mārupītes ar izvietotām akmens skulptūrām. Atsauces Ārējās saites Vikikrātuvē par šo tēmu ir pieejami multivides faili. Skatīt: Akmeņdārzs. Encyclopædia Britannica raksts (angliski)